Cadfael

Frato Cadfael estas fikcia monaĥo kaj detektivo kaj la ĉefrolulo de The Cadfael Chronicles, serio de historiaj detektivromanoj verkita inter 1977 kaj 1994 de la lingvisto-verkisto Edith Pargeter sub la plumnomo "Ellis Peters".

La figuro Cadfael mem estas kimra benediktana monaĥo vivanta en la Abatejo Shrewsbury en Shrewsbury, okcidenta Anglujo, en la unua duono de la 12-a jarcento. Li solvas murdo-enigmojn en la periodo de proksimume 1135 – 1145, sur la (historie ĝusta) fono de la potencobatalo inter reĝo Stefano kaj imperiestrino Matilda.

La libroserio pri Cadfael estis ankaŭ adaptita por teatro kaj por radio, kaj kiel televida serio.

Kategorio:Literaturaj roluloj
Kategorio:Televidaj roluloj
Kategorio:Fikciaj britoj
Kategorio:Fikciaj keltoj
Kategorio:Fikciaj detektivoj
Kategorio:Fikciaj monaĥoj
Kategorio:Fikciuloj de la Mezepoko
Kategorio:Fikciuloj de la 12-a jarcento